Մարինա Բերտի

Մարինա Բերտի (, ծնված Ելենա Մորին Բերտոլինի, (, ), իտալացի դերասանուհի։

Կենսագրություն և կարիերա 
Մարինա Բերտին ծնվել է 1924 թվականի սեպտեմբերի 29-ին Միացյալ Թագավորության մայրաքաղաք Լոնդոնում։ Առաջին անգամ կինոյում դերասանուհին հայտնվել է 1941 թվականին՝ խաղալով «Փախստական» ֆիլմում. այստեղ նրա գործընկերն էր աշխարհահռչակ դերասանուհի Աննա Մանյանին:

Իր ամբողջ կարիերայի ընթացքում Մարինա Բերտին խաղացել է շուրջ հարյուր կինոնկարներում ու հեռուստասերիալներում. դրանց մեջ հատկապես աչքի են ընկնում հետևյալները. «Յո երթաս» (1951), «Բեն-Հուր» (1959), «Մադամ Սեն-Ժեն» (1962), «Կլեոպատրա» (1963): Դերասանուհուն նկարահանել են աշխարհահռչակ այնպիսի ռեժիսորներ, ինչպիսիք են՝ Պիետրո Ջերմի, Ուիլյամ Ուայլեր, Ջոզեֆ Լեո Մանկևիչ, Ֆրանկո Ձեֆֆիրելլի, Ալբերտո Լատտուադա, Կարլո Լիձանի և այլք։

Վերջին անգամ կինոյում Մարինա Բերտին նկարահանվել է 2002 թվականին Կոստա-Գավրասի «Ամեն» ֆիլմում։

1944 թվականին դերասանուհի Մարինա Բերտին ամուսնանում է իտալացի դերասան Կլաուդիո Գորայի հետ, որի հետ ապրեց մինչև վերջինիս մահանալը՝ 1998 թվականը։ Երեխաները՝ Անդրեա Ջորդանա, Կարլո Ջորդանա, դուստրը՝ Մարինա Ջորդանա. երեքն էլ դարձան դերասաններ։

Մարինա Բերտին իր մահկանացուն կնքեց 2002 թվականի հոկտեմբերի 29-ին՝ յոթանասունութ տարեկան հասակում Իտալիայի մայրաքաղաք Հռոմում։

Ընտիր ֆիլմագրություն 
 «Երկնքի դարպասները», 1949 թվական 
 «Դավադիր աղվես Բորջիան» - Անջելո Բորջիա-1949 թվական 
 «Յո երթաս» - Էվնիկա-1951 թվական 
 «Սավայի թագուհին»- Զամիրա-1952 թվական 
 «Կաստա Դիվա»  - Բեատրիս Տուրինա-1954 թվական 
 «Մարիա-Անտուանետտա. Ֆրանսիայի թագուհի» - կոմսուհի Պոլինյակ-1956 թվական 
 «Բեն Հուր» -Ֆլավիա (տիտրերում նշված չէ)-1959 թվական 
 «Ջեսիկա»- Ֆիլիպելլա Ռոզինո-1962 թվական 
 «Մադամ Սեն-ժեն» - Էլիզա Բոնապարտ-1961 թվական 
 «Կլեոպատրա»- Տարսի թագուհի (տիտրերում նշված չէ)-1963 թվական 
 «Մեսյե» մադամ Դանոնի-1964 թվական 
 «Սպանություն գիշերային գնացքում»  - գնացքի կինը-1975 թվական 
 «Հիասքանչ հավերժահարսը» - Մանոելի մորաքույրը-1975 թվական 
 «Մառախուղի պարույր» - Կոստանցա Սան-Ջերմանո-1977 թվական 
 «Զղջացողը»-1985 թվական 
 «Օստինատոյի ճակատագիրը»-1992 թվական
 «Էդերա» (1992 թվական )
 «Ամեն» - իշխանուհի-2002 թվական

Ծանոթագրություններ

Արտաքին հղումներ 

 

Իտալացի դերասանուհիներ
Քաղցկեղից մահացածներ
Իտալացի կինոդերասանուհիներ
20-րդ դարի դերասանուհիներ
20-րդ դարի իտալացիներ
Բեմական կեղծանուններ